הקלות במיסוי הכנסה 
ממימוש אופציות ו/או מניות

לעובדים בחברות מסוימות יש הסדר מיוחד לעניין המס, שהם חייבים בו על רווחים, הנובעים מאופציות / ממניות. שיעור המס החל על רווחים אלה הוא %42.5.

השאלה היא:

האם אפשר לפרוס רווחים אלה לאחור במשך שנים אחדות, אם חויב העובד בשנים קודמות במס בשיעור, הנמוך מן המצוין לעיל; או שיעור המס, על הרווחים הנדונים כאן, הינו סופי ומוחלט ?

יניב גבריאל משיב:

ככלל: מקובל, בעניין הנדון כאן, להציג שתי חלופות להקלה במיסוי סכומים, שמקורם במימוש אופציות ו/או מניות - כלהלן:

חלופה א':

אם מימוש האופציה ו/או המניה מחויב במס הכנסה כ"הכנסת עבודה",  לפי סעיף 2(2) ל"פקודת מס הכנסה [נוסח חדש], התשכ"א-1961" [להלן - "הפקודה"] - רשאי החייב במס לפנות אל פקיד השומה ולבקשו, כי, לצורך חישוב המס על הכנסה זו, תחולק ההכנסה לחלקים שנתיים שווים על פני תקופת השנים, שמיום מתן הזכות ועד ליום מימושה, אך לא יותר מאשר 6 שנים, המסתיימות בשנה שבה מומשה האופציה ו/או המניה(1).

חלופה ב':

אם מימוש האופציה ו/או המניה מחויב במס רווח הון, לפי חלק ה' לפקודה - רשאי החייב במס לפנות אל פקיד השומה ולבקשו, כי, לצורך חישוב המס על הכנסה זו, יחולק רכיב רווח ההון הריאלי לתקופת הבעלות על האופציה ו/או המניה, אך לא יותר מאשר 4 שנים, המסתיימות בשנה שבה מומשה האופציה ו/או המניה(2).

מודגש בזה, כי שיעור מס של %42.5 נהוג לגבי הקצאת מניות שלא על-ידי החברה המעבידה, אלא על-ידי חברה קשורה אחרת, שהיא תושבת ישראל ומניותיה נסחרות בחו"ל: החברה-האם או החברה-הבת.

מקורו של השיעור דלעיל, בהסדר שבין נציבות מס הכנסה לבין העובדים. ההסדר נובע ממחלוקת, סביב טענת העובדים, כי מכירת אופציות של ניירות ערך זרים צריכה להיות ממוסה בשיעור מס של %35, למול טענת נציבות מס הכנסה כי מכירת אופציות כאמור צריכה להיות ממוסה בשיעור מס של %50, לאור הסכמת העובדים, מראש, להחיל את הוראות סעיף 102 לפקודה.

בפועל, הסתיימה המחלוקת בפשרה, שלפיה שילמו העובדים שיעור מס של %42.5 על רכיב רווח ההון, הנובע ממימוש האופציה.

לטעמי: אם מניות החברה, שהקצתה את האופציות האמורות, נסחרות גם בישראל - אין כל חובה "ליהנות" מפשרה זו.

כפועל יוצא מכך, וכהמשך ישיר של הנאמר עד כה - עובדים אשר מימשו אופציות כאמור, ושילמו מס של %42.5, יוכלו לפעול כיום לקבלת החזרי מס.

הפניות המשיב:

(1) סעיף 3(ט) לפקודה.

(2) סעיף 91(ד) לפקודה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il